พบโบสถ์ยุคไบแซนไทน์ใกล้กรุงเยรูซาเล็ม
เมื่อเร็วๆนี้ นักโบราณคดีชาวอิสราเอล เผยถึงการค้นพบโครงสร้างสถาปัตยกรรมยุคไบแซนไทน์อายุราว 1,500 ปี ใกล้กับกรุงเยรูซาเล็มในอิสราเอล โครงสร้างแห่งนี้พบในระหว่างการก่อสร้างย่านที่อยู่อาศัยใหม่ครอบคลุมพื้นที่ 1,500 ตารางเมตร หลังจากขุดค้นมา 3 ปี นักโบราณคดีระบุว่าโบสถ์ดังกล่าวสร้างเพื่ออุทิศแด่คริสต์ศาสนิกชนลึกลับไม่ปรากฏชื่อผู้หนึ่งที่ถูกทำมรณสักขี (martyr) คือการทรมานจนเสียชีวิตอันเนื่องมาจากความเชื่อในศาสนา,นักโบราณคดีเชื่อว่าโบสถ์โบราณแห่งนี้น่าจะได้รับการตกแต่งอย่างวิจิตรประณีต จากการค้นพบกระเบื้องโมเสคที่ประดับประดาอย่างสวยงาม โดยพบว่ามีจารึกบนโมเสคว่าที่แห่งนี้สร้างขึ้นเพื่อเป็นเกียรติแก่บุคคลที่, พลี ชีพอย่างน่าสรรเสริญ (glorious martyr), นอกจากนี้ ยังมีจารึกอื่นๆ เป็นบันทึกถึงการขยายอาณาจักรภายใต้การปกครองของจักรพรรดิจัสติเนียน ในศตวรรษที่ 6 รวมถึงหนึ่งในผู้สืบทอดตำแหน่งของพระองค์ ก็คือจักรพรรดิไทบีเรียสที่ 2 คอนสแตนติน,นักโบราณคดีจากสำนักงานโบราณวัตถุของอิสราเอล เชื่อว่าโบสถ์แห่งนี้เคยได้รับความนิยมเฟื่องฟู จนกระทั่งถูกทิ้งร้างในช่วงที่จักรวรรดิกาหลิบอับบาชิดของชาวมุสลิม มีความรุ่งเรืองมั่นคงในศตวรรษที่ 9 ซึ่งหลังจากการล่มสลายของจักรวรรดิไบแซนไทน์ โบสถ์ดังกล่าวก็ถูกปิดตายด้วยหินขนาดใหญ่.
เมื่อเร็วๆนี้ นักโบราณคดีชาวอิสราเอล เผยถึงการค้นพบโครงสร้างสถาปัตยกรรมยุคไบแซนไทน์อายุราว 1,500 ปี ใกล้กับกรุงเยรูซาเล็มในอิสราเอล 
นักโบราณคดี,อิสราเอล,ทันโลก,สถาปัตยกรรม,ยุคไบแซนไทน์,โบสถ์โบราณ,กระเบื้องโมเสค